google/wiki40b huggingface dataset:
सुलयमान पहाड़

सुलयमान पहाड़ (किरगिज़: Сулайман Тоо, सुलईमान तू; अंग्रेज़ी: Sulaymaan Mountain), जिसे तख़्त​-ए-सुलयमान और सुलयमान चट्टान भी कहते हैं, किर्गिज़स्तान के ओश शहर के पास स्थित एक पहाड़ है। यह मध्य एशिया की मशहूर फ़रग़ना वादी के मैदानी इलाक़े में दूर तक इकलौता पहाड़ होने से और भी महान दिखता है। हज़ारों साल से यह पहाड़ पूज्य रहा है और आज यह एक मान्य विश्व धरोहर स्थल है।

धार्मिक मान्यताएँ

यहाँ कुछ प्राचीन चिह्न मिलें हैं जिनसे अंदेशा होता है कि यह स्थाने 'चुस्त संस्कृति' (Chust culture) का एक महत्वपूर्ण केंद्र था और उनके ज़रथुष्ट्र​-पूर्व धर्म में एक धार्मिक स्थल था। सम्भव है कि वे लोग स्वयं पहाड़ की ही पूजा करते हों। इस क्षेत्र में इस्लाम के आने के बाद, इस पहाड़ के साथ एक नया विशवास यह जुड़ गया के यहाँ उन सुलयमान की क़ब्र है जिनका क़ुरान में एक न्यायप्रीय राजा और मसीहा के रूप में वर्णन है। आधुनिक काल में यह मान्यता है कि अगर कोई स्त्री पहाड़ कर बनी मस्जिद तक चढ़े और वहाँ की पवित्र शिला में बने छेद से घुटनों पर चलकर निकले तो वह स्वस्थ बच्चे की माँ बनेगी। इस पहाड़ पर बहुत से वृक्ष-झाड़ियों पर लोग मन्नत मांगकर रुमाल-दुपट्टे बाँध देते हैं, जैसा की भारतीय उपमहाद्वीप में भी मंदिरों-मस्जिदों के पास देखा जाता है। सुलयमान पर्वत पर सोवियत संघ के ज़माने में बना एक संग्रहालय भी है और इसकी निचली ढलानों पर एक क़ब्रिस्तान है।

भारत से सम्बन्ध

यहाँ भारत के प्रथम मुग़ल सम्राट बाबर ने सन् १५१० में एक छोटी सी मस्जिद बनवा दी थी। बाबर फ़रग़ना वादी का एक उज़बेक निवासी था और कहा जाता है कि एक दफ़ा उसने यहाँ बैठकर अपने भविष्य का चिंतन किया और फ़ैसला किया की उसकी आकांक्षाएँ फ़रग़ना के छोटे इलाक़े में पूरी नहीं हो सकतीं और उसे भारत की ओर कूच करना चाहिए।
एंटोनियो गुटेरेस

प्रारंभिक जीवन

इनका जन्म पुर्तगाल की राजधानी लिस्बन में 30 अप्रैल 1949 को हुआ था। प्रेस्टिजियस लिसउ डे कैमोएस नाम के माध्यमिक विद्यालय में इनकी प्रारंभिक शिक्षा हुई। वर्ष 1971 में इन्होनें लिस्बन विश्वविद्यालय से स्नातक उपाधि प्राप्त की। इसके बाद इन्होंने असिस्टेन्ट प्रोफेसर के रूप में शिक्षण कार्य प्रारम्भ किया।
त्वरक प्रभाव (अर्थशास्त्र)

अर्थशास्त्र के सन्दर्भ में     त्वरक प्रभाव (accelerator effect) वह सिद्धान्त है जो आय में होने वाले परिवर्तनों के फलस्वरुप बाजारवादी अर्थव्यवस्था में होने वाले धनात्मक परिवर्तन (positive effect) को बताता है।  बाजारवादी अर्थव्यवस्था की वृद्धि को सकल घरेलू उत्पाद (GDP) में हुई वृद्धि की मात्रा से नापा जाता है। त्वरक के सिद्धान्त का प्रयोग सबसे पहले 1907 में अफ्तालियन ने किया। 
त्वरक, पूंजी में होने वाले परिवर्तन तथा आय में होने वाले परिवर्तन का अनुपात है। त्वरक सिद्धान्त के अनुसार उत्पादन के स्तर के बढ़ने पर पूंजीगत पदार्थों में भी वृद्धि होगी। पूंजीगत पदार्थों में होने वाली वृद्धि त्वरक अथवा पूंजीगत उत्पाद अनुपात पर निर्भर करती है। पीटरसन के अनुसार, "त्वरक सिद्धान्त से ज्ञात होता है कि शुद्ध निवेश अर्थात् अर्थव्यवस्था की पूंजी के स्टॉक की परिवर्तन दर अन्तिम उत्पादन की परिवर्तन दर की फलन है।"
त्वरक सिद्धान्त के अनुसार उत्पादन के स्तर के बढ़ने पर पूंजीगत पदार्थों में भी वृद्धि होगी। पूंजीगत पदार्थों में होने वाली वृद्धि त्वरक अथवा पूंजीगत उत्पाद अनुपात पर निर्भर करती है। एक रुपये का अधिक उत्पादन करने के लिये यदि 3 रुपये की पूंजी की आवश्यकता पड़ती है तो पूंजी उत्पाद अनुपात 3ः1 अर्थात् 3 होगा। यदि हम 10 रुपये के मूल्य का अधिक उत्पादन करना चाहते हैं तो हमें 3×10=30 रुपये की पूंजी की आवश्यकता होगी।

त्वरक सिद्धान्त की मान्यताएँ

त्वरक का सिद्धान्त कुछ मान्यताओं पर आधारित है जो इस प्रकार हैः
1. अर्थव्यवस्था की सभी फर्में अपनी पूर्ण क्षमता तक उत्पादन कर रही है। इसलिए उद्योगों में अतिरिक्त उत्पादन क्षमता का अभाव पाया जाता है।
2. त्वरक का सिद्धान्त इस मान्यता पर आधारित है कि त्वरक या पूंजी-उत्पाद अनुपात स्थिर है।
3. इस सिद्धान्त की यह भी मान्यता है कि मांग में स्थायी वृद्धि होनी चाहिए क्योंकि तभी फर्में अपनी पूंजी की स्टॉक बढ़ाने के लिए नया निवेश करेंगी।
4. फर्म उत्पादन क्षमता में आवश्यकतानुसार वृद्धि करती रहेगी।
5. पूंजीगत पदार्थ अविभाज्य है।
6. फर्मों को अपनी उत्पादन क्षमता बढ़ाने के लिए साख उपलब्ध है।
7. पूंजीगत पदार्थों के उद्योग स्थिर प्रतिफल के नियम के अनुसार उत्पादन कर रहे है।
8. त्वरक का सिद्धान्त इस मान्यता पर आधारित है कि उत्पादन के साधनों की पूर्ति लोचदार होनी चाहिए।

त्वरक सिद्धान्त की आलोचनाएँ

1. त्वरक सिद्धान्त की यह आलोचना की जाती है कि यह स्थिर पूंजी-उत्पाद अनुपात की मान्यता पर आधारित है।
2. त्वरक सिद्धान्त एक अव्यवहारिक धारणा है क्योंकि यह इस मान्यता पर आधारित है कि अर्थव्यवस्था में अतिरिक्त क्षमता का अभाव है।
3. त्वरक के सिद्धान्त की यह धारणा भी व्यवहारिक नहीं है कि पूंजीगत उद्योगों में साधनों की पूर्ति लोचदार होती है।
4. यह सिद्धान्त निवेशकर्ताओं के उचित व्यवहार की व्याख्या भी नहीं करता।
5. त्वरक का सिद्धान्त केवल एक सत्य मात्र है। इसके द्वारा आर्थिक समस्याओं के विश्लेषण में सहायता नहीं मिलती।
6. त्वरक के सिद्धान्त का केवल सीमित प्रयोग ही किया जा सकता है। मांग कम होने की दशा में यह सिद्धान्त काम नहीं करता।
सीताशरण शर्मा

डॉ. सीतासरन शर्मा  मध्यप्रदेश विधानसभा के अध्यक्ष (२०१४ से २०१८ तक) रहें एवं वर्तमान में होशंगाबाद - इटारसी विधानसभा क्षेत्र से विधायक हैं, एवं भारतीय जनता पार्टी के वरिष्ठ नेता भी हैं। डॉ शर्मा 2018 विधानसभा निर्वाचन में भाजपा के पूर्व वरिष्ठ नेता रहें कांग्रेस प्रत्याशी सरताज सिंह को भारी मतों से हराकर पाँचवीं बार विधायक निर्वाचित हुए।

सार्वजनिक एवं राजनैतिक जीवन

वे सन् १९७७ से जनता पार्टी तत्‍पश्‍चात् भारतीय जनता पार्टी से जुड़े। सन् १९९० में नौवीं एवं सन् १९९३ में दसवीं विधान सभा के सदस्‍य निर्वाचित हुए। सन् १९९०-९१ में प्रत्‍यायुक्‍त विधान समिति के सभापति एवं १९९१-९२, १९९४-८६ तथा १९९६-९८ में क्रमश: विशेषाधिकार, पुस्‍तकालय एवं सार्वजनिक उपक्रम समिति के सदस्‍य रहे। सन् १९९८ में ग्‍यारहवीं विधान सभा के सदस्‍य निर्वाचित हुए। सन् २०१३ में चौथी बार एवं सन् २०१८ में पांचवीं बार विधान सभा सदस्‍य निर्वाचित हुए।
अन्तराल (वास्तुशास्त्र)

अन्तराल, पारंपरिक शास्त्रीय वास्तुशास्त्र व अगमशास्त्र में, मंदिर निर्माण में गर्भगृह एवं मण्डप के बीच के स्थान को कहा जाता है। भारतीय शास्त्रीय वास्तुकला में, अधिकांशतः उत्तर भारतीय नागर शैली के मंदिरों में मण्डप और गर्भगृह के बीच अन्तराल देखने को मिलते हैं। इसे कोरिमण्डप भी कहा जाता है।
उत्तर भारत में खजुराहो के कन्दारिया महादेव मन्दिर, जो पञ्चयातन वास्तुशैली में निर्मित है, तथा दक्षिण भारत के चालुक्य वास्तुकला में निर्मित मंदिरों में मण्डप और गर्भगृह के बीच अन्तराल देखा जा सकता है। इस तरह की वास्तुकला के उक्त दो मंदिर उत्तम उदाहरण हैं।

उपयोग

विभिन्न वास्तुशैलियों में अन्तराल का मुख्य कार्य मन्दिर संरचना के दो विभक्त हिस्सों को जोड़ने का है। मंदिर निर्माण में, मंदिर के दो विभक्त संरचनाओं: मण्डप व गर्भगृह को अन्तराल द्वारा जोड़ा जाता था। प्रायः अन्तराल में कुछ सीढ़ियां भी होती हैं, जोकि गर्भगृह के परिक्रमा या मण्डल को नीचे स्थित मण्डप से जोड़ती है। क्योंकि गर्भगृह के पटल को मण्डप के पटल से कुछ ऊँचे स्थान पर रखा जाता था। अगमशास्त्र के अनुसार, अन्तराल को कभी भी वर्गाकार नहीं होना चाहिए, केवल आयताकार होना चाहिए।
परभणी जिला

विवरण

पूरा मराठवाड़ा क्षेत्र, तत्कालीन निज़ाम की रियासत का एक भाग था, बाद में यह हैदराबाद रियासत का एक हिस्सा बन गया, 1956 में राज्यों के पुनर्गठन के बाद यह तत्कालीन बंबई राज्य का एक हिस्सा बना और 1960 के बाद से यह वर्तमान राज्य महाराष्ट्र का हिस्सा है।
परभणी जिला, उत्तर में हिंगोली, पूर्व में नांदेड़, दक्षिण में लातूर और पश्चिम में बीड और जालना जिलों से घिरा हुआ है। जिले को 9 प्रशासनिक उप-प्रभागों यानि तहसीलों में विभाजित किया गया है जो हैं; परभणी, गंगाखेड़, सोनपेठ, पाथरी, मनवथ, पलाम, सेलु, जिंतुर और पुरना।
परभणी जिला महाराष्ट्र की राजधानी मुंबई तथा राज्य के अन्य मुख्य शहरों और पड़ोसी राज्य आंध्र प्रदेश में भी सड़क मार्ग द्वारा अच्छी तरह से जुड़ा हुआ है।
परभणी ज़िले मे कुछ वैशिष्ट्य पूर्ण बात है। गंगाखेड,तालुका मे संत जनाबाई का जन्म स्थान हैं। पाथरी,तालुका मे साई बाबा जन्म स्थान है। जिंतूर,तालुका मे सह्याद्रीपर्वत के उपर निमगिरी जैन मंदिर है। परभणी तालुका मे हजरत तुरबुल हक दर्गा।

भूगोल

परभणी जिले 18.45 और 20.10 उत्तरी अक्षांश और 76.13 और 77.39 पूर्वी देशांतर के बीच स्थित है। जिले के पूर्वोत्तर में स्थित पहाड़ियां अजंता पर्वतमाला का भाग हैं जो जिंतुर तहसील से होकर गुजरती है। जिले के दक्षिण में बालाघाट पर्वतमाला की पहाड़ियां हैं। समुद्र तल से जिले की औसत ऊंचाई 357 मीटर है।
2006 लेग मेसन टेनिस क्लासिक प्रतियोगिता

विजेता

आर्नॉद क्लेमाँ ने  एंडी मरे को 7-6(3), 6-2 से हराया।
सिलानिओं

सिलानिओं प्राचीन यूनान के मशहूर शिल्पकार थे , जिन्होंने करीब चौथी सदी ईसा पूर्व अपना काम किया। ये प्लेटो की मूर्ति बनाने में काफी मशहूर थे।
बादल भौतिकी

बादल भौतिकी मौसम विज्ञान की एक उपशाखा है जिसमें बादलों का अध्ययन किया जाता है।
सर्वोदय बाल विद्यालय, मयूर विहार, फेस-II, पाकेट-बी

सर्वोदय बाल विद्यालय, मयूर विहार, फेस-II, पाकेट-बी' दिल्ली-११००९६, यह विद्यालय दिल्ली के पूर्वी जिला के मंडल-२ के अन्तर्गत है। विद्यालय का क्रमांक १००२०१५ है। विद्यालय का पूरा पता है- सर्वोदय बाल विद्यालय, मयूर विहार, फेस-II, पाकेट-बी। यह विद्यालय शाम की पाली में लगता है। यहाँ केवल लड़कों को शिक्षा दी जाती है। विद्यालय का दूरभाष है- २२७८९८४६। यह विद्यालय पटपड़गंज निर्वाचन क्षेत्र के अन्तर्गत है। यहाँ का निकटस्थ पुलिस स्टेशन कल्यानपुरी है तथा निकटस्थ अस्पताल लाल बहादुर शास्त्री अस्पताल, कल्याणवास है। इस विद्यालय में नर्सरी कक्षा से बारहवीं तक के विद्यार्थी शिक्षा ग्रहण करते हैं। यहाँ कक्षा ६ से १० तक- गणित, अंग्रेजी, हिंदी / हिन्दी कोर, कला, सामाजिक विज्ञान, प्राकृतिक विज्ञान, संस्कृत विषयों की शिक्षा दी जाती है। कक्षा ११ एवं १२ के लिए- कला संकाय- अर्थशास्त्र, भूगोल, शारीरिक शिक्षा, संस्कृत (कोर), राजनीतिक विज्ञान, अंग्रेजी कोर, हिन्दी इलैक्टिव। कॉमर्स संकाय- गणित, अर्थशास्त्र, लेखा, व्यापार अध्ययन, कम्प्यूटर साइंस, अंग्रेजी कोर। विद्यालय के भवन का विवरण इस प्रकार है- पक्के कक्ष- १५, अर्ध पक्के कक्ष ०, टिनशेड - ०, पोर्टा केबिन कक्ष- १0 विद्यालय में खेल के मैदान का क्षेत्र- ४६२३ वर्ग मीटर तथा गार्डन क्षेत्र- २३० वर्ग मीटर है।
वास्तविक भूमीय नियंत्रण रेखा

वास्तविक भूमीय नियंत्रण रेखा (Actual Ground Position Line) या एजीपीऍल (AGPL) जम्मू और कश्मीर में स्थित वह रेखा है जो 1972 नियंत्रण रेखा के उत्तरतम बिन्दु, ऍनजे9842 (NJ9842) से उत्तर में भारत व पाकिस्तान द्वारा नियंत्रित क्षेत्रों को अलग करती है। इसमें सियाचिन हिमानी का पूर्ण क्षेत्र भारत के नियंत्रण में आता है, और ऍनजे9842 से आरम्भ होकर यह रेखा पश्चिमोत्तर दिशा में ग्योंग ला, बिलाफोंड ला, साल्तोरो कांगरी, सिया ला से निकल कर इंदिरा कोल में शक्सगाम घाटी के छोर पर समाप्त होती है। रेखा की कुल लम्बाई 110 किमी है।
रामकृष्ण द्विवेदी मधुकर

२२ जून १९७३ को इलाहाबाद में जन्म, एम.एससी (भौतिकी) तक शिक्षा और अमोनिया संयंत्र प्रचालन के अंतर्गत ओमान इंडिया फर्टिलाइज़र कंपनी, सूर, ओमान में कार्यरत। साहित्य और क्रीड़ा में रुचि।
जनकला

जनकला (public art) किसी भी माध्यम में रची हुई कला की उन कृतियों को बोलते हैं जिन्हें ऐसे खुले वातावरण में प्रदर्शित करने की नियत से बनाया गया हो जहाँ जन-साधारण का बहुत आना-जाना रहे, मसलन किसी नगर का कोई मार्ग, चौराहा या चौक। इसमें मूर्तिकला व ग्रफ़ीटी जैसी कलाएँ शामिल हैं। अक्सर संग्रहालय में रखी हुई कला-कृतियों के विपरीत जनता को जनकला की कृतियों को छूने और पास से देखने के लिये प्रोत्साहित किया जाता है।
जयसिंह द्वितीय (पश्चिमी चालुक्य)

जय सिंह द्वितीय से भ्रमित न हों। जयसिंह भी देखें।
जयसिंह द्वितीय (1015 - 1042), पश्चिमी भारत में प्रतीच्य चालुक्य राजवंश का राजा था। उसने "जगदेकमल्ल" की पदवी धारण की थी, इसलिए उसे जगदेकमल्ल प्रथम के नाम से भी जाना जाता है। इसके अलावा उसे 'मल्लिकामोद' के नाम से भी जानते हैं।
कल्याणि के चालुक्य घराने में विक्रमादित्य पंचम की मृत्यु के एक वर्ष के भीतर ही उसके दो छोटे भाई सिंहासन पर बैठे- अय्यन और उसके बाद जयसिंह द्वितीय। जयसिंह के विरुदों (पदवी) में 'जगदेकमल्ल' भी है और वह "जगदेकमल्ल प्रथम" के नाम से भी प्रसिद्ध है। जयसिंह का नाम सिंगदेव भी था और 'त्रैलोक्यमल्ल', 'मल्लिकामोद' और 'विक्रमसिंह' उसके दूसरे विरुद थे। जयसिंह द्वितीय का राज्यकाल सन् १०१५ से १०४३ ई. तक था। जयसिंह के राज्यकाल के पूर्वार्ध में अनेक युद्ध हुए। भोज परमार ने आक्रमण कर उत्तरी कोंकण की विजय कर ली थी और वह कोल्हापुर तक पहुँच गया था। उत्तर में उसकी दिग्विजय की योजनाएँ थी किन्तु उनके विषय में स्पष्टतः कुछ ज्ञात नहीं है। इन युद्धों में उसकी सफलता उसके सेनापति चावनरस, चट्टुग कदंब और कुंदमरस के कारण हुई थी। राजेन्द्र चोल प्रथम की व्यस्तता से लाभ उठाकर जयसिंह ने सत्याश्रय के समय चालुक्यों के विजित प्रदेशों को चोलों से फिर से लेने के लिए और वेंगि के सिंहासन पर चोल राजकन्या की संतान राजराज के स्थान पर अपने व्यक्ति को आसीन कराने का प्रयत्न किया। इन युद्धों में भी जयसिंह को अपने सेनापतियों के कारण प्रारंभ में सफलता प्राप्त हुई। उसने रायचूर द्वाब पर अधिकार कर लिया और उसकी सेना तुंगभद्रा पार करती हुई बेल्लारि और संभवत: गंगवाडि तक पहुँच तक गई थी। दूसरी ओर वेंगि में बेजवाड़ा पर उसकी सेना ने अधिकार कर लिया और राजराज दो-तीन वर्ष तक वेंगि के सिंहासन पर न बैठ सका। किंतु शीघ्र ही राजेंद्र चोल ने दोनों ही क्षेत्रों में विजय प्राप्त की। १०२२ ई. में राजराज का वेंगि के सिंहासन के लिये अभिषेक हुआ। दूसरी ओर राजेन्द्र की विजय करती हुई सेना का जयसिंह की सेना के साथ १०२०-२१ ई. में मुशंगि (मस्की) में घमासान युद्ध हुआ। विजय यद्यपि राजेंद्र की हुई और जयसिंह को युद्ध से भागना पड़ा किंतु शीघ्र ही दोनों राज्य की सीमा तुंगभद्रा बनी।
जयसिंह के शासन के अंतिम २० वर्षों में उल्लेखनीय युद्ध नहीं हुआ। अभिलेखों से इस काल की शांत स्थिति का ज्ञान होता है। ऐसे तो कल्याणी, चालुक्य राज्य की राजधानी बन गई थी किंतु मान्यखेट का महत्व बना रहा। इसके अतिरिक्त कई उपराजधानियों के भी उल्लेख मिलते हैं यथा, एतगिरि, कोल्लिपाके होट्टलकेरे तथा घट्टदकेरे। उसके अधीन शासन करनेवाले कुछ सामंतों के नाम हैं, कुंदमरस, सत्याश्रय, षष्ठदेव कदंब, जगदेकमल्ल, नोलंब-पल्लव उदयादित्य, खेरस हैहय और नागादित्य सिंद। उसकी बहिन अक्कादेवी अपने पति मयूरवर्मन् के साथ बवासि, वेल्बोल और पुलिणेर पर राज्य करती थी। उसकी दो रानियों के नाम मालूम हैं- सुग्गलदेवी जिसके बारे में अनुश्रुति है कि उसने अपने जैन पति को शैव बनाया, और दूसरी नोलंब राजकुमारी देवलदेवी। उसकी पुत्री हंमा अथवा आवल्लदेवी का विवाह भिल्लम तृतीय से से हुआ था।
जयसिंह के सोने के सिक्के दो शैलियों में मिलते हैं। उसके अभिलेख उस काल की शासन-व्यवस्था के ज्ञान के लिये महत्वपूर्ण हैं। एक अभिलेख में उल्लेख है कि उसने धर्मबोलल के सोलह सेट्टियों को छत्र, चामर और शासन देकर सम्मानित किया। पार्श्वनाथचरित और यशोधर चरित्र के रचयिता जैन विद्वान् वादिराज इसी के दरबार में थे। इनके मंत्री दुर्गसिंह ने कन्नड में पंचतंत्र नाम के चंपू की रचना की थी।
पोकर

पोकर ताश का एक प्रकार का खेल है जिसमें शर्त लगाना व अकेले खेलना शामिल है। इसमें विजेता उसके पास मौजूद पत्तों के मेल व क्रम से चुना जाता है जिनमें कुछ पत्ते खेल खत्म होने तक छिपे रहते हैं। यह खेल भिन्न-भिन्न प्रकार से खेला जाता है जिनमें खेले गए पत्ते, मिलाए गए पत्ते व छिपे हुए पत्तों की अलग अलग मात्रा शामिल होती है। पोकर का सबसे लोकप्रिय प्रकार टेक्सास होल्ड'एम है।

खेलने की विधी

सामान्य तौर पर खेलते वक्त पत्ते बाँटने का अधिकार सभी खिलाड़ियों को बारी-बारी दिया जाता है और एक टोकन से चिह्नित किया जाता है जिसे डीलर बटन या बक कहते है। कसिनो में खेलते वक्त डीलर ही सबकी ओर से पत्ते बाँटता है किन्तु बटन (सामान्यत: एक सफ़ेद चिप्पी) खिलाड़ियों के बीच दक्षिणावर्त दिशा (घडी की दिशा में) घुमाया जाता है जिससे शर्त लगाने वाले खिलाड़ी की पहचान होती है। पोकर टेबल पर पत्ते एक-एक करके दक्षिणावर्त दिशा में बाँटे जाते हैं।
खेल में शुरुआती शर्त लगाने के लिए एक या एक से अधिक खिलाड़ी चाहिए होते हैं।
मॉण्ट्रियल बन्दरगाह

यह कनाडा का एक प्रमुख बन्दरगाह है। इस बंदरगाह में पाँच सौ सैंतीस कर्मचारी काम करते हैं।

इतिहास

यह कनाडा मे स्थित सेंट लॉरेंस नदी के मध्य मे स्थित मॉण्ट्रियल द्वीप का बन्दरगाह है जिसे मॉण्ट्रियल बन्दरगाह कहते हैं
मृत्युज काठिन्य

मृत्युज काठिन्य (= मृत्यु जनित कठोरता ; Rigor mortis) , मृत्यु का तीसरा चरण है जो मृत्यु के पहचानने जाने योग्य लक्षणों में से एक है। यह मृत्यु के उपरान्त पेशियों में आने वाले रासायनिक परिवर्तनों के कारण होता है जिसके कारण शव के हाथ-पैर अकड़ने लगते है। (कड़े या दुर्नम्य) हो जाते हैं।) मृत्युज काठिन्य मृत्यु के ४ घण्टे बाद ही हो सकता है।
कठोरता सबसे पहले सिर में दिखाई देती है फिर थोड़े थोड़े समय में पूरे शरीर में दिखाए देने लग जाता है। पूरे शरीर में कठोरता आने के लिए १२ घंटे लेता है, शरीर में १२ घंटे रुकता है और १२ घंटे में शरीर से निकल जाता है। अगर शरीर में अकड़न सिर से पेहले किसी और अंग में दिखाई दे तो उस परिस्थिति को 'शव का ऐंठन' (Cadaveric spasm) कहते है।
कठोरता के क्षण की शुरुआत व्यक्ति के उम्र, लिंग, शारीरिक स्थिति, और मांसपेशियों का निर्माण से प्रभावित है। कठोरता के क्षण शिशु और बहुत छोटे बच्चो में नहीं दिखाई देता है। कठोरता के क्षण कई कारणों से प्रभावित होता है। इसका एक कारण मुख्य करण परिवेश का तापमान (ambient temperature), जब तापमान ज़्यादा होता है तो कठोरता के क्षण की शुरुआत शीघ्र होती है। और जब तापमान कम या ठंडा होता है तो कठोरता के क्षण की शुरुआत देर से होती है।
पाकिस्तान की भाषाएँ

पाकिस्तान में अनेक प्रकार की भाषाएँ एवं बोलिया बोली जाती हैं। जिन में से पश्तो, पंजाबी, सिंधी और बलूची प्रमुख भाषाएँ हैं।
काहिरा नगर क्षेत्र

काहिरा नगर क्षेत्र या डाउनटाउन कायरो (अरबी: وسط البلد‎ वस्सत अल-बलाड) काहिरा, मिस्र में स्थित है। यह शहर का मुख्य व्यापारिक क्षेत्र व ज़िला है।

इतिहास

मिस्र के शासक ईस्माइल पाशा ने रणनीतिक सूझबूझ के साथ जज़ीरा द्वीप के सामने नील नदी के पूर्वी किनारों को दोबारा पाने और नील नदी पर पेरिस जैसा शहर बनाने का फैसला लिया। नदी का निचला क्षेत्र जो उसके तालाबों, दलदल, गीली मिट्टी और लाखों लोगों के निवास वाले प्राकृतिक जलधारा के तटीय क्षेत्र ने इसे बहुत ही उम्मीदों वाली फलदायी नागरिक अभियांत्रिकी परियोजना बना दिया। १८७४ में जब काफी हद तक ढाँचागत निर्माण पूरा हो गया तब ईस्माइल पाशा ने भवनों के रख रखाव, साज सज्जा व निर्माण आदि के लिए बहुत बडी राशि खर्च करने की शर्त रखी जिससे यहाँ सिर्फ विशिष्ट, धनवान और प्रभावशाली व्यक्ति ही रह सकते थे। इसकी वजह से शुरुवाती वर्षों में इसने बहुत सारे धनाढ्यों को आकर्शित किया। इसकी वजह से यह क्षेत्र बहुत महत्वपूर्ण हुआ, इसका और आसपास के क्षेत्रों का तेजी से विकास हुआ और यहाँ व्यवसायिक गतिविधियाँ बढ गई। यहाँ के मार्गों और उसके नए भवनों की बनावट एक नए अंतर्राष्ट्रीय स्तर का शहरी जनपद बनाने की कवायद का हिस्सा थे जिसका उद्देस्य तमाम नई विदेशी उपक्रमों को मिस्र की समृद्ध एतिहासिक इस्लामी धरोहर से जोड़ना था।

कैफे रिची

नगर के सबसे प्रसिद्ध प्रतीक चिन्हों में २९ तलात हर्ब मार्ग स्थित १९०८ में निर्मित कैफे रिची रेस्त्राँ है। पिछले एक शताब्दी में यहाँ मिस्र की बहुत सारी महत्वपूर्ण घटनाएँ हुईं। जैसे यहीं पर मिस्र के राजा फारूक ने अपनी दूसरी पत्नी नरिमन सडेक को देखा था, १९१९ में मिस्र के प्रधानमंत्री युसूफ वहबा को मारने का प्रयास करने वाले अपराधियों ने उनका यहीं पर इन्तज़ार किया था, और यहीँ पर १९१९ की क्राँति के असँख्य सिपहसलार इसके तहखानों में मिलते थे, योजनाएँ बनाते थे और आंदोलन से जुडी पर्चियाँ छापते थे। बाद में कैफे रिची बुद्धिमान लोगों के लिये मिलने जुलने व वार्तालाप की जगह बना।

ग्रोप्पी

तलात हर्ब मार्ग पर स्थित आइस क्रीम की यह दुकान शहर की बेहद प्रसिद्ध व पुरानी दुकानों में से है। इसके मालिक इटली के प्रसिद्ध ग्रोप्पी परिवार से ताल्लुक रखते हैं।
सत्येंद्र टैगोर

स्त्येन्द्र नाथ टेगोर का जन्म १ जुन सन १८४२, में कोलकाता में हुआ। ये गुरुदेव रविन्द्र नाथ टेगोर जी के बड़े भाई थे। इन्हे भारत के प्रथम प्रशासनिक अधिकारी बनने का गोरव प्राप्त है। सन १८६४ में ये सिविल सेवक के रूप में नियुक्त किये गये। इनकी नियुक्ति बम्बई प्रान्त में हुई। इनका निधन सन १९२३ में कोलकाता में हुआ।
ॐ नमः शिवाय

ॐ नमः शिवाय (IAST: Om Namaḥ Śivāya) सबसे लोकप्रिय हिंदू मंत्रों में से एक है और शैव सम्प्रदाय का महत्वपूर्ण मंत्र है। नमः शिवाय का अर्थ "भगवान शिव को नमस्कार" या "उस मंगलकारी को प्रणाम!" है। इसे शिव पञ्चाक्षर मंत्र या पञ्चाक्षर मंत्र भी कहा जाता है, जिसका अर्थ "पांच-अक्षर" मंत्र (ॐ को छोड़ कर) है। यह भगवान शिव को समर्पित है। यह मंत्र श्री रुद्रम् चमकम् और रुद्राष्टाध्यायी में "न", "मः", "शि", "वा" और "य" के रूप में प्रकट हुआ है। श्री रुद्रम् चमकम्, कृष्ण यजुर्वेद का हिस्सा है और रुद्राष्टाध्यायी, शुक्ल यजुर्वेद का हिस्सा है।

मंत्र की उत्पत्ति

यह मंत्र कृष्ण यजुर्वेद के हिस्से श्री रुद्रम् चमकम् में मौजूद है। श्री रुद्रम् चमकम्, कृष्ण यजुर्वेद की तैत्तिरीय संहिता की चौथी किताब के दो अध्यायों (टी.एस. 4.5, 4.7) से मिल कर बना है। प्रत्येक अध्याय में ग्यारह स्तोत्र या हिस्से हैं। दोनों अध्यायों का नाम नमकम् (अध्याय पाँच) एवं चमकम् (अध्याय सात) है। ॐ नमः शिवाय मंत्र बिना "ॐ" के नमकम् अध्याय के आठवे स्तोत्र (टी.एस. 4.5.8.1) में 'नमः शिवाय च शिवतराय च' (IAST: Namaḥ śivāya ca śivatarāya ca) के रूप में मौजूद है। इसका अर्थ है "शिव को नमस्कार, जो शुभ है और शिवतरा को नमस्कार जिनसे अधिक कोई शुभ नहीं है।
यह मंत्र रुद्राष्टाध्यायी में भी मौजूद  है जो शुक्ल यजुर्वेद का हिस्सा है। यह मंत्र रुद्राष्टाध्यायी के पाँचवे अध्याय (जिससे नमकम् कहते हैं) के इकतालीसवे श्लोक में 'नमः शिवाय च शिवतराय च' (IAST: Namaḥ śivāya ca śivatarāya ca) के रूप में मौजूद है।
.s

उपयोग

यह मंत्र के मौखिक या मानसिक रूप से दोहराया जाते समय मन में भगवान शिव की अनंत व सर्वव्यापक उपस्थिति पर ध्यान केन्द्रित करना चाहिए। परंपरागत रूप से इसे रुद्राक्ष माला पर १०८ बार दोहराया जाता है। इसे जप योग कहा जाता है। इसे कोई भी गा या जप सकता है, परन्तु गुरु द्वारा मंत्र दीक्षा के बाद इस मंत्र का प्रभाव बढ़ जाता है। मंत्र दीक्षा के पहले गुरु आमतौर पर कुछ अवधि के लिए अध्ययन करता है। मंत्र दीक्षा अक्सर मंदिर अनुष्ठान जैसे कि पूजा, जप, हवन, ध्यान और विभूति लगाने का हिस्सा होता है। गुरु, मंत्र को शिष्य के दाहिने कान में बोलतें हैं और कब और कैसे दोहराने की विधि भी बताते हैं।

प्रभाव

यह मंत्र प्रार्थना, परमात्मा-प्रेम, दया, सत्य और परमसुख जैसे गुणों से जुड़ा हुआ है। सही ढंग से मंत्र जप करने से यह मन को शांत, आध्यात्मिक अंतर्दृष्टि और ज्ञान लाता है । यह भक्त को शिव के पास भी लाता है। परंपरागत रूप से, यह स्वीकार किया गया है कि इस मंत्र में समस्त शारीरिक और मानसिक बीमारियों को दूर रखने के शक्तिशाली चिकित्सकी गुण हैं। इस मंत्र के भावपूर्ण पाठ करने से दिली शांति और आत्मा को प्रसन्नता मिलती है। कई हिन्दू शिक्षकों का विचार है कि इन पाँच अक्षरों का दोहराना शरीर के लिए साउंड थैरेपी और आत्मा के लिए अमृत के भाँति है।
चंद्रकीर्ति

चंद्रकीर्ति - बौद्ध माध्यमिक सिद्धांत के व्याख्याता एक अचार्य।
तिब्बती इतिहासलेखक तारानाथ के कथनानुसार चंद्रकीर्ति का जन्म दक्षिण भारत के किसी 'समंत' नामक स्थान में हुआ था। लड़कपन से ही ये बड़े प्रतिभाशाली थे। बौद्ध धर्म में दीक्षित होकर इन्होंने त्रिपिटकों का गंभीर अध्ययन किया। थेरवादी सिद्धांत से असंतुष्ट होकर ये महायान दर्शन के प्रति आकृष्ट हुए। उसका अध्ययन इन्होंने आचार्य कमलबुद्धि तथा आचार्य धर्मपाल की देखरेख में किया। कमलबुद्धि शून्यवाद के प्रमुख आचार्य बुद्धपालत तथा आचार्य भावविवेक (भावविवेक या भव्य) के पट्ट शिष्य थे। आचार्य धर्मपाल नालंदा महाविहार के कुलपति थे जिनके शिष्य शीलभद्र ह्वेन्त्सांग को महायान के प्रमुख ग्रंथों का अध्यापन कराया था। चंद्रकीर्ति ने नालंदा महाविहार में ही अध्यापक के गौरवमय पद पर आरुढ़ होकर अपने दार्शनिक ग्रंथों का प्रणयन किया। चंद्रकीर्ति का समय ईस्व षष्ठ शतक का उत्तरार्ध है। योगाचार मत के आचार्य चंद्रगोमी से इनकी स्पर्धा की कहानी बहुश: प्रसिद्ध है। ये शून्यवाद के प्रासंगिक मत के प्रधान प्रतिनिधि माने जाते हैं।

रचनाएँ

इनकी तीन रचनाएँ अब तक ज्ञात हैं जिनमें से एक- 'माध्यमिकावतार'- का केवल तिब्बती अनुवाद ही उपलब्ध है, मूल संस्कृत का पता नहीं चलता। यह शून्यवाद की व्याख्या करनेवाला मौलिक ग्रंथ है। द्वितीय ग्रंथ- 'चतु: शतक टीका' - का भी केवल आरंभिक अंश ही मूल संस्कृत में उपलब्ध है। समग्र ग्रंथ तिब्बती अनुवाद में मिलता है जिसके उत्तरार्ध (8वें परिच्छेद से लेकर 16वें परिच्छेद तक) का श्री विधुशेखर शास्त्री ने संस्कृत में पुन: अनुवाद कर विश्वभारती सीरीज (संख्या 2, कलकत्ता, 1951) में प्रकाशित किया है। इनका तृतीय ग्रंथ, संस्कृत में पूर्णत: उपलब्ध, अत्यंत प्रख्यात 'प्रसन्नपदा' है, जो नागार्जुन की 'माध्यमिककारिका' की नितांत प्रौढ़, विशद तथा विद्वत्तापूर्ण व्याख्या है। माध्यमिककारिका की रहस्यमयी कारिकाओं का गूढ़ार्थ प्रसन्नपदा के अनुशीलन से बड़ी सुगमता से अभिव्यक्त होता है। नागार्जुन का यह ग्रंथ कारिकाबद्ध होने पर भी ययार्थत: सूत्रग्रंथ के समान संक्षिप्त, गंभीर तथा गूढ़ है जिसे सुबोध शैली में समझाकर यह व्याख्या नामत: ही नहीं, प्रत्युत वस्तुत: भी 'प्रसन्नपदा' है।
चंद्रकीर्ति ने नए तर्कों की उद्वभावना कर शून्यवाद के प्रतिपक्षी तर्को का खंडन बड़ी गंभीरता तथा प्रौढ़ि के साथ किया है। बादरायण व्यास के ब्रह्मसूत्रों के रहस्य समझने के लिये जिस प्रकार आचार्य शंकर के भाष्य का अनुशीलन आवश्यक है, उसी प्रकार 'माध्यमिककारिका' के गूढ़ तत्व समझने के लिये आचार्य चंद्रकीर्ति की 'प्रसन्नपदा' का अनुसंधान नि:संदेह आवश्यक है।
पोल्यस्त्रते

पोल्यस्त्रते 18/219 Tiziano Dorandi की मृत्यु हो गई अध्याय 2: कालक्रम Algra एट अल में. (1999) कैम्ब्रिज हेलेनिस्टिक दर्शन के इतिहास, 52 पृष्ठ.क्या एक एपिकुरे दार्शनिक और एथेंस में एपिकुरे स्कूल के सिर scholarch के Cambridge.was. वह संप्रदाय ग के सिर के रूप में Hermarchus सफल रहा। प्रख्यात दार्शनिकों के जीवन और राय 250 ई.पू. और खुद Dionysius द्वारा Lamptrai की सफल हो गया था जब वह 219 या 218 BC.Diogenes Laërtius की मृत्यु हो गई।, एक्स Valerius, मैक्सिमस कि Polystratus संबंधित है और Hippoclides एपिकुरे उसी दिन पैदा हुए थे, संप्रदाय एक ही गुरु Epicurus के बाद, आम में उनकी विरासत साझा है और स्कूल के साथ समर्थित है और पिछले पर चरम पुराने age.Valerius मैक्सिमस, मैं में एक ही पल में निधन हो गया। 8.ext.17 §
अपने कार्यों के दो स्क्रॉल बीच जीवित रहने के टुकड़े, Herculaneum पर Papyri की विला में पाया। पहली अतार्किक अवमानना​​, PHerc की है। 336/1150 है जो एक निर्देश विवादात्मक है जो बिना विचारे लोकप्रिय विश्वासों घृणा के खिलाफ. "काम में अपने विरोधियों Cynics या दार्शनिक skepticism.John टी. फिजराल्ड़, एक प्रकार की कटार Obbink, ग्लेन Stanfield हॉलैंड (2004), Philodemus और नई टैस्टमैंट दुनिया, 9 पृष्ठ हो सकता है। एक प्रकार की मछली. दूसरा संरक्षित काम फिलॉसफी में हकदार है PHerc.1520 जो केवल टूटे हुए टुकड़े से deciphered किया जा सकता है।